REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-05/16-01/9

URBROJ: 238/10-02/13-16-

Ivanić-Grad, 14. prosinca 2016.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o prijedlogu za imenovanje člana Nadzornog odbora trgovačkog društva Vodoopskrba i odvodnja Zagrebačke županije d.o.o.**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke**

**o prijedlogu za imenovanje člana Nadzornog odbora trgovačkog društva**

**Vodoopskrba i odvodnja Zagrebačke županije d.o.o.**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Tihana Vuković Počuč, privremena pročelnica Upravnog odjela za lokalnu samoupravu, pravne poslove i društvenu djelatnost.

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 15. stavka 2. Zakona o sprječavanju sukoba interesa (Narodne novine, broj 26/11, 12/12, 124/12, 48/13 i 57/15), članka 35. Statuta Grada Ivanić-Grada (Službeni glasnik, broj 02/14) te članak 17. Društvenog ugovora Vodoopskrbe i odvodnje Zagrebačke županije d.o.o. od 20. lipnja 2016. godine, Gradsko vijeće Grada Ivanić-Grada na svojoj 36. sjednici održanoj dana 20. prosinca 2016. godine donijelo je sljedeću

**O D L U K U**

**o prijedlogu za imenovanje člana Nadzornog odbora trgovačkog društva Vodoopskrba i odvodnja Zagrebačke županije d.o.o.**

I.

Skupštini trgovačkog društva Vodoopskrba i odvodnja Zagrebačke županije d.o.o. ispred predstavnika udjelničara Društva na vodoopskrbnom području Ivanić – Grada predlaže se imenovanje člana Nadzornog odbora Gordane Kanić iz Ivanić-Grada, Dubrovačka 3.

II.

Ova Odluka stupa na snagu osmog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 20. prosinca 2016. Željko Pongrac, pravnik kriminalist

|  |  |
| --- | --- |
| **PREDMET:** | Odluka o prijedlogu za imenovanje člana Nadzornog odbora trgovačkog društva Vodoopskrba i odvodnja Zagrebačke županije d.o.o. |
| **PRAVNI TEMELJ:** | Članak 15. stavka 2. Zakona o sprječavanju sukoba interesa (Narodne novine, broj 26/11, 12/12, 124/12, 48/13 i 57/15), članak 35. Statuta Grada Ivanić-Grada (Službeni glasnik Grada Ivanić-Grada, broj 02/14) te članak 17. Društvenog ugovora Vodoopskrbe i odvodnje Zagrebačke županije d.o.o. od 20. lipnja 2016. godine |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Temeljem članka 15. stavka 2. Zakona o sprječavanju sukoba interesa (Narodne novine, broj 26/11, 12/12, 124/12, 48/13 i 57/15), članove upravnih tijela i nadzornih odbora trgovačkih društava u kojima jedinica lokalne, odnosno područne (regionalne) samouprave ima dionice ili udjele u vlasništvu (kapitalu društva) predlaže glavnoj skupštini, odnosno skupštini društva predstavničko tijelo jedinice lokalne i jedinice područne (regionalne) samouprave.

Temeljem članka 17. Društvenog ugovora Vodoopskrbe i odvodnje Zagrebačke županije d.o.o. od 20. lipnja 2016. godine ispred predstavnika udjelničara Društva na vodoopskrbnom području Ivanić – Grada koje obuhvaća grad Ivanić – Grad i općine Kloštar Ivanić i Križ predlaže se imenovanje jednog člana Nadzornog odbora. Odluku o imenovanju članova Nadzornog odbora trgovačkog društva Vodoopskrba i odvodnja Zagrebačke županije d.o.o. donosi skupština trgovačkog društva Vodoopskrba i odvodnja Zagrebačke županije d.o.o.

Članovi nadzornog odbora biraju se na razdoblje od 4 godine u skladu s člankom 258. Zakona o trgovačkim društvima (Narodne novine, broj 111/93, 34/99, 121/99 – vjerodostojno tumačenje, 52/00, 118/03, 107/07, 146/08, 137/09, 125/11, 152/11, 111/12, 68/13).

Slijedom navedenog, predlaže se donošenje navedene Odluke.